
Linnavara kasutusse andmine 

Korraldus kehtestatakse Kohaliku omavalitsuse korralduse seaduse § 30 lõike 1 punkti 2, Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 5.2, 5.2.2, 7.2.3, 46, 46.4 alusel

1. ASJAOLUD JA MENETLUSE KÄIK

Linnavara- ja Majandusametile laekus avaldus Mittetulundusühingult UURINGUKESKUS ELFEL, registrikood 80189684, milles palutakse kasutusse anda Narvas Haigla tn 6 hoones asuv 3. korruse ruum nr 149 ühingu töö korraldamiseks.

Ruumi üldpind:

19,1 m2
Arvestuslik üüritasu:

75,65 krooni kuus

Mittetulundusühingu UURINGUKESKUS ELFEL avaldus arutati Narva Linnavalitsuse linnavarakomisjoni istungil 16.05.2006.a (protokoll nr 7) ja otsustati:

1. Anda Mittetulundusühingule UURINGUKESKUS ELFEL, registrikood 80189684, avalikku enampakkumist korraldamata määramata ajaks kasutusse Narvas Haigla tn 6 asuv 3. korruse ruum nr 149 üldpindalaga 19,1 m2 ühingu töö korraldamiseks.

2. Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”;
Vastavalt “Linnavara kasutuse andmise korra” punktidele 5.2, 5.2.2 “Otsuse linnavara kasutusse andmise kohta võtab vastu Linnavalitsus juhul, kui linnavara antakse kasutusse tähtajaga 1 aasta või rohkem, kuid mitte enam kui 25 aastaks”.

Vastavalt “Linnavara kasutuse andmise korra” punktidele 7.2.3, 46, 46.4 võib linnavara kasutusse anda tähtajaga kuni 5 aastat või määramata ajaks ja avalikku enampakkumist või eelläbirääkimistega pakkumist korraldamata mittetulundusühingutele.

3. OTSUS

Anda Mittetulundusühingule UURINGUKESKUS ELFEL, registrikood 80189684, avaliku enampakkumist   korraldamata määramata ajaks kasutusse Narvas Haigla tn 6 asuv 3.korruse ruum nr 149 (vastavalt hoone inventariseerimisplaanile) üldpindalaga 19,1 m2 ühingu töö korraldamiseks.

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Narva Linnavalitsuse Linnavara- ja Majandusametil teha korraldus teatavaks                                 Mittetulundusühingule UURINGUKESKUS ELFEL.

4.3. Korraldus jõustub seadusega sätestatud korras.

